Foto: AFP Indoneziyaning Bali orolidagi Benoa porti yirik yong‘in ichida qoldi. Portdagi kamida 40ta baliq ovlash qayiqlari va sayyohlik kemalari mahalliy aholi tili bilan aytganda "do‘zax olovi”da yonib ketdi. Yong‘inning sababi hozircha ma’lum qilingani yo‘q. Jabrlanganlar va qurbon bo‘lganlar haqida ham axborotlar mavjud emas. Xabarlarga ko‘ra, yong‘in tunda boshlangan bo‘lib, bu paytda portda odamlar deyarli bo‘lmagan. Mahalliy OAV ikki nafar baliqchi bedarak yo‘qolganini xabar qilmoqda. Yong‘inni bartaraf qilishning hozircha imkoni bo‘lmayapti.